باغداد-اربیل راضیلاشماسیندا عراق-ین موصل شهرینه باغلی سینجار قصبه‌سیندکی مؤوجودلوغونون سونا چاتدیریلماسی نظرده توتولان ترور تشکیلاتی پ.کا.کا بؤلگه‌دکی فعالیت‌لرینی داوام ائتدیریر.
"آنادولو" خبر آژانسی 6 ایلدیر موصل-ون سینجار بؤلگه‌سینده حربی و سیاسی فعالیت گؤسترن پ.کا.کا-نین دوشرگه‌لرینی و سیاسی فعالیت ساحه‌لرینی گؤرونتوله‌ییب.
عراق حکومتی ایله عراق کورد بولگه سل رهبرلیگی آراسیندا ایمضا‌لانان موقاویله‌ده پ.کا.کا-نین سینجارداکی ومؤوجودلوغونا سون قویولماسی ماده‌سی تشکیلاتین بؤلگه‌دکی مؤوجودلوغونو بیر داها گوندمه گتیریب.
آژانس ترور تشکیلاتی پ.کا.کا-نین سینجارداکی دوشرگه‌لرینی آراشدیرا‌راق تشکیلاتین بؤلگه‌دکی مؤوجودلوغونون داوام ائتدیگینی اورتایا چیخاریب.
آنادولو آژانسی نین موخبیری‌نین چکدیگی گؤرونتولره گؤره، پ.کا.کا ترورچولاری‌نین یئرلشدیریلدیگی سینجاردا تشکیلاتا مخصوص دوشرگه‌لری و دیرناقاراسی خالق مجلیس‌لری و نظارت نقطه‌لری وار.
قئید ائدک کی، باغداد ایله اربیل آراسیندا موباحیثه لی ایستاتوسا صاحب بؤلگه‌لردن بیری اولا‌راق بیلینن و ترور تشکیلاتی پ.کا.کا-نین مؤوجود اولدوغو سینجارداکی پروبلئم‌لرین حلی ایله باغلی 9 اوکتبر تاریخینده پایتاخت باغداد-دا کئچیریلن توپلانتیدا راضیلاشما الده ائدیلدیگی آچیقلانیب.
عراق-ین باش ناظیری مصطفی الکاظیمی‌نین رهبرلیک ائتدیگی ایجلاسدا بمت-ین عراق اوزره  خصوصی نماینده‌سی عراق کورد بولگه سل رهبرلیگی نماینده هئیتی و ایزدی ایجماسی‌نین نماینده‌لری ایشتیراک ائدیب.
ترور تشکیلاتی پ.کا.کا 2014-جو ایلده داعشی بهانه گتیره‌رک سینجار و اطرافینا یئرلشیب.
